Urmareste Modifică dimensiunea fontului: Play

Washington, 9 nov/ Agerpres/ - Participarea la vot înregistrată azi la alegerile prezidenţiale din Statele Unite a fost foarte ridicată, mai ales în unele state cheie, şi ar putea să bată recordul conform primelor estimări, informează EFE.



Aproximativ 47 de milioane de americani votaseră înainte de 8 noiembrie în statele în care votul anticipat este permis, un număr record, mai ales în state pivot precum Florida şi Nevada, unde preyen'a la vot masivă a alegătorilor din comunitatea hispanică ar putea înclina balanţa.



În Florida, unde votul rezidenţilor de origine hispanică are o greutate mare, s-a înregistrat o creştere de 36% a prezenţei la votul anticipat comparativ cu scrutinul din 2012, şi, conform ziarului Tampa Bay, peste de jumătate de milion de americani de origine hispanică votaseră înainte de 8 noiembrie.



În 2012, doar 27 % dintre hispanici au votat în favoarea republicanului Mitt Romney, conform datelor Piw Hispanic Center, mult mai puţini decât procentul de 40% câţi au votat cu George W. Bush în 2004 sau cei 31 % care au votat cu John McCain in 2008.



Pe de altă parte, Carolina de Nord, un alt stat pivot, votul anticipat a crescut cu 17 % faţă de 2012, o creştere de 86% în rândul hispanicilor şi 74% în rândul asiaticilor.



Demografia indică faptul că americanii de origine hispanică au o influenţă din ce în ce mai mare în alegerile americane.



Conform anliştilor americani, atacurile lui Donald Trump şi afirmaţiile sale jignitoare la adresa comunităţii hispanice au provocat creşterea prezenţei la vot în rândul membrilor comunităţii.



Mai mult, nu doar numărul americanilor care au votat anticipat a contribuit la concluzia experţilor că participarea la vot va fi masivă. În multe regiuni, precum Nevada, au fost cozi lungi la secţiile de votare.



În Pennsylvania, un stat tradiţional democrat, se aştepta o prezenţă la vot de peste 80% şi autorităţile nu excludeau doborârea recordului din 1992, când 83% din rezidenţii statului s-au prezentat la urne pentru a alege între Bill Clinton şi George H.W. Bush. AGERPRES/(AS - editor: Ana Maria Luca)







